Cadarache
<s>Cadarache  je francuski naučno istraživački centar, specijaliziran za istraživanje nuklearne energije.</s>

<s>Geografske karakteristike</s>

<s>Cadarache se nalazi u općini Saint-Paul-lès-Durance, departman Bouches-du-Rhône, na jugu regije Provansa-Alpe-Azurna obala, udaljen oko 60 km sjeveroistočno od grada Marseilla.</s>

<s>Historija i karakteristike
Cadarache je nuklearni istraživački centar od kad je predsjednik Charles de Gaulle pokrenuo francuski program atomske energije 1959.</s>

<s>Centrom upravlja državni Commissariat à l'Énergie Atomique akronim CEA (Komesarijat za atomsku energiju).</s>

<s>Cadarache je 2005. izabran da bude mjesto za Internacionalni termonuklearni eksperimentalni reaktor - ITER, najveći svjetski fuzijski reaktor.</s><s>Izgradnja kompleksa - ITER započela je 2007., a predviđa se da će njegov reaktor na bazi plazme započeti s radom 2020-ih.</s>

<s>Cadarache je pored toga i mjesto brojnih drugih istraživačkih reaktora, kao što je Jules Horowitz, za kog se očekuje da će ući u rad oko 2016.</s>

<s>Pored nuklearne fisije i fuzije Cadarache se bavi i istraživanjem novih energetskih tehnologija (vodik, biomasa, solarna energija) i bazičnim istraživanjima u području biologije.</s><s>Unutar centra djeluju specijalizirani odjeli koji centru pružaju niz usluga, kako bi se osigurali sigurnost centra, zbrinjavali nuklearni otpad i brinuli o ekologiji i zdravlju zaposlenih.</s><s>Cadarache je jedan od 10 istraživačkih centara Francuske agencije za alternativne i atomsku energiju (CEA).</s><s>Polovica bazičnih nuklearnih postrojenja CEA nalazi se u Centru Cadarache.</s>

<s>Cadarache u brojkama
Cadarache se prostire na površini od 1 600 hektara, od tog je 900 pod krovom.</s><s>To je ukupno 480 zgrada, od kojih je 19 direktno namjenjeno za nuklearna istraživanja.</s><s>U Cadarachu radi oko 4 500 ljudi, u to nisu uključeni oni koji 
rade na programu ITER.</s>

<s>Izvori</s>

<s>Vanjske veze</s>

<s>Welcome on Cadarache Center</s>

<s>Istraživački instituti</s>

